ล่าสุด WeChat โดนสหรัฐแบน หุ้น Tencent ลบ 10%
เรื่องนี้เกิดจากกระแส TikTok ที่ทรัมป์ได้เซ็นแบน โดยอ้างว่าพรรคคอมมิวนิสต์จีนจะเข้าถึงข้อมูลคนอเมริกันได้ ทำให้ไม่ปลอดภัย
7 ส.ค. 2563

ล่าสุด WeChat โดนสหรัฐแบน หุ้น Tencent ลบ 10%
1-เรื่องนี้เกิดจากกระแส TikTok ที่ทรัมป์ได้เซ็นแบน โดยอ้างว่าพรรคคอมมิวนิสต์จีนจะเข้าถึงข้อมูลคนอเมริกันได้ ทำให้ไม่ปลอดภัย
2-แต่ล่าสุด WeChat กลับมีชื่อโดนแบนด้วย โดย WeChat เป็นแอปแช็ตที่นิยมสูงสุดในจีน มีเจ้าของชื่อบริษัท Tencent
3-พอเรื่องเป็นแบบนี้ นักลงทุนก็ต่างพากันตกใจแห่ขายหุ้น Tencent ลงไปต่ำสุด -10%
4-Tencent ยังเป็นเจ้าของ เกมชื่อดังมากมาย เช่น ROV, PUBG, League of Legends และเจ้าของ Tencent ก็ติดอันดับเศรษฐีรวยที่สุดในจีน
5-การเปิดศึกรอบใหม่ของสหรัฐในรอบนี้ น่าจับตาว่า สหรัฐจะเล่นงาน แอปจีนไม่ให้เกิดได้ในเวทีโลก และทำให้บริษัทอเมริกันยังคงครองความเป็นเจ้าเทคโนโลยีได้อยู่
6-ในอนาคต ถ้าคนจีน ไปเที่ยว หรือไปเรียน สหรัฐอเมริกา ก็จะติดต่อหาคนที่บ้านได้ลำบากขึ้น เพราะ WeChat ถูกแบน (ต้องใช้ VPN หรือทางเลือกอื่นแทน) และคนอเมริกันก็อดเล่น WeChat (ซึ่งไม่ได้เล่นอยู่แล้ว) รวมไปถึงอาจอดเล่นเกมของ Tencent
7-ตอนนี้ดูเหมือนว่าโลกกำลังถูกบังคับให้เลือก ว่าจะเอา จีน หรือจะเอาสหรัฐอเมริกา
คำถามที่น่าคิดคือ ถ้าที่ตรงกลางถูกบีบให้แคบลงเรื่อยๆ และให้เราเลือกข้างจริงๆ เราควรจะเลือก จีน หรือ สหรัฐอเมริกา ?
-แอป Blockdit สร้างเพจส่วนตัวได้ที่ Blockdit เขียนดี คนอ่านให้รางวัล ลองโหลดได้ที่